Here is a page extracted from Wikipedia that may contain CSS, HTML, and a lot of unformatted text.

Title: الترامواى المصرى
Content: “الترامواي” نقلة حضارية فى مصر
في يوم 12 اغسطس سنة 1896، دا انه كان اول عربية ترام تشق طريقها فى شوارع القاهرة، كانت الشركة البلجيكية اللي رسي عليها العطا بتاع الحكومة المصرية بتعمل رحلات تجريبية على اول خط تم تركيبه، وتم تسيير العربيات دي بالكهرباء واللي كانت ابتدت تنتشر فى بيوت وشوارع القاهرة. وكان بيركب فى اول عربية تمشي، معالي حسين فخري باشا ناظر (أو وزير) الأشغال العامة وهوا كله فخر واعجاب بالأختراع الجديد، وكان معاه كبار موظفين الأشغال ومندوب الشركة البلجيكية و 3 صحفيين من جريدتي “المقطم” و”الأهرام”.. وتاني يوم كان المانشيت فى جرنان “المقطم” بيقول:

“شهدت العاصمة امس مشهدا قلما يشهد مثله أهل المشرق، ولم يخصر على قلب بشر من اعوام قلائل، وهو أن تجري مركبات كبيرة تقل مئات الناس لا بقوة الخيل ولا بقوة البخارلكن بقوة الطبيعة اللى تسبب البروق، ده هو الترامواي الكهربائي.. تسرع المركبة لحد تسابق الريح متى خلت ليها الطريق، وتارة تسير رويدا رويدا، أو تقف بغتة عند اعتراض الاولانىاد السابلة طريقها. و وقف سواقها ووضع على ميزان تسييرها وايقافها، ويصل بينها وبين السلك فوقها عمود من الحديد لأتمام الدورة الكهربائية.. و تقرر ان يحظر ركوبه على كل محدث ضوضاء أو غوغاء أو سكران أو مصاب بعاهة تشمئز منها النفوس، ولا يجوز تسلق العواميد المعدة للحركة الكهربائية، او تعليق شيء عليها او اقامة اشارات كاذبة..”

وبعد أيام من التجربة، اتفتح تسيير الترام بصفة رسمية على 8 خطوط، كلها بتتجمع فى ميدان العتبة وتصل أطراف المدينة فى الوقت دا بالكامل.

ترام القاهره 
الترام قد كان نقلة كبيرة فى تاريخ المجتمع القاهري. تدرج فيه من طور البداوة المتمثل فى استخدام الحمير والبغال الى طور المدنية الحديثة المتمثل فى استخدام الكهرباء فى وقت كانت المشكلة الكبرى فى القاهرة هيا الأنتقال من مكان لمكان.. كان الشعب كله بيركب الحناطير اللي كانو بقوا شبه مافيا بتستغل الناس وتتحكم فيهم.. كمان ماكانش سكان الأحياء البعيدة زي مصر الجديدة بيقدروا ينزلوا وسط البلد يسهروا او يشتغلوا ويرجعوا فى نفس اليوم!.. فنقدر نقول ان حي مصر الجديدة هو الأبن الشرعي للترام لأنه منحه الحياة بعد الأنعزال، كمان بعد انشاء الترام حصلت طفرة كبيرة فى كل نواحي الحياة، وتم القضاء على العزلة تماما، وابتدا يبقا فيه كازينوهات وملاهي ومسارح الناس تسهر فيها فى وسط البلد اللي كان حي جديد ايامها، كمان توسعت المدينة وازدهرت احياء جديدة بعد مالناس ابتدت تروح تسكن هناك زي العباسية مثلا ومصر الجديدة.. ابتدت الروابط العائلية تسيب شوية بشوية ورقابة الأباء على الولاد  تقل لما تشجعوا الولاد  يروحوا لبعيد.

كمان الترام ساعد على ازدياد واتساع الحركة التجارية، فظهرت المحلات الكبري فى وسط البلد والعتبة، وابتدا الرأي العام يتشكل بين الناس بعد ما اتصلوا ببعض، وابتدا يبقا خطر على السراية وعلى الأحتلال!.. وكترت الأندية الثقافية والأجتماعية، وكمان انتشرت الصحف والمجلات وانعكس دا على الأدب بصورة او بتانيه.. بيقول شاعر اسمه إلياس حنيكاتى فى رفضه لوجود الترام بالقاهرة:

 إن الترامواي على القاهرة مصـــيبة يا قومنــــا قاهرة
 فكــم قلـوب هالــها رهـبـة وكم نفوس غالها طاهرة
 يجري وعزرائـــيل من خلفه يمد للقبض يدا غادرة
 فيا رجال الضبــط ماضبطكم وأين الأعين الساهرة

ترام اسكندريه 
الترام ظهر فى اسكندريه على ايد مايظهر فى القاهرة بكتير . ففي اغسطس سنة 1860 منحت الحكومة المصرية تاجر انجليزي يهودي اسمه سير ادوارد سام فريمان حق امتياز انشاء خط للترام بيبدأ من عند مسلة كليوباترا (محطة الرمل حاليا) الى منزل الشيخ عتمان المغازي (محطة فلمنج)، وابتدت الشركة الشغل اللي استمر 3 سنين وتم الأفتتاح فى يناير سنة 1863 بقطار وحيد من 3 عربيات (درجة اولى ودرجة تانية ودرجة تالتة) عشان يشجعوا الناس تركب، وكان بيجره اربع خيول، والرحلة بتبقا فى حوالى ساعتين بزمن بأربع مواعيد فى اليوم: الساعة 8ص و12:30م و2:30م و 5:30م ورحلات الرجوع من فليمنج تبقا 9:30ص و4م. ومع تولي الخديوي اسماعيل حكم مصر ازداد عمران منطقة الرمل واتبنى فيها قصور كتير وتشجعت الشركة انها تستخدم اول قاطرة بتدور بالفحم فى اغسطس من نفس العام.

وفي سنة 1897 انتهت اعمال ازدواج الخط بالكامل وتم مد خط تاني (او تفريعة) عشان يخدم محطة قطار سيدي جابر ويربطها بالمدينة، وتم مد خط جديد من فلمنج الى محطة المحمدية (فيكتوريا حاليا) ودي كانت نهاية العمران فى اسكندرية. وفي العام اللى بعد كده   تم استبدال عربات البخار بقاطرات تسير بالكهربا، وتم استبدال كامل العربات فى سنة 1904 على النمط الكهربي الجديد فى الوقت دا، وتم مد خط من محطة الرمل لسراي رأس التين فى حي الأنفوشي بامتياز لشركة بلجيكية فى 1897 و كانت الصراحة سبّاقة فى دخول الكهرباء قبل شركة الخواجة الأنجليزي، وبدات فى نفس الوقت بربط اجزاء المدينة القديمة زي محطة مصر وكرموز ومحرم بيه والمنشية بخط نهايته فى محطة الرمل عشان يرتبط بخط ترام الرمل وبكدا ترابطت المدينة بالكامل.

ترام الأسكندرية الكهربائى 
تم الأحتفال بتسيير اول ترام كهربي فى الأسكندرية سنة 1897 بحضور الخديوي عباس ووزير الأشغال والخواجا دوجاه رئيس الشركة البلجيكية، وبيقول أحمد شفيق باشا فى مذكراته عن النهارده دا:

«في 11 سبتمبر 1897 احتفل بافتتاح أول خط للترام بالإسكندرية، فاجتمع جمهور عظيم من الناس فى شارع المنشية الصغرى مبدأ الخط الكهربائي، وأوقفت خمس عربات كهربائية لحمل المدعوين، وأعدت عربة مزينة بالأزهار لركوب الخديوي، وفي الساعة الخامسة حضر سموه فنزل وحي مستقبليه، وكان قد سبق سموه الغازي أحمد باشا مختار وكبار رجال المعية وحضرات النظار،بعد كده ركب الخديوي العربة المعدة له وسارت، وتلتها بقية العربات تقل المدعوين،لأن وصلنالالمكس، بعد كده  عدنا بيهالالمخزن العام بكرموز،  افتتح الخديوي المأدبة اللى أقيمت هناك، بعد كده  عاد مع حاشيتهلالمنتزة».

وابتدت مد خطوط الترام اتأثر فى عمران مدينة الأسكندرية واتجاهه، فبدا يزحف فى اتجاه شريطي موازي للساحل، من راس التين الى فيكتوريا فظهرت احياء جديدة زي الشاطبي والأبراهيمية وسيدي جابر (في الوقت دا طبعا) وظهرت كمان نوادي اجتماعية وثقافية تخدم اسكندرية كلها (نادي سبورتنج).

وفي سنة 1912 تم دمج الشركتين بعد تنازل الشركة البلجيكية لشركة الخواجة الأنجليزي عن الأسهم والممتلكات، وبقت شركة واحدة بتمتلك كل العربات وتشغل الخط كله..

وكان اغلب سواقين الترام فى كل العربات من الطلاينة، والكمسارية من المالطيين، وكان زمن التقاطر كل ساعة تقريبا والتذكرة ابتدت بمليمين مع بداية الخط فى 1863، الى ان اصبحت 5 مليم بعد سنة 1929 لكامل الخط. و كانت مضرب المثل فى الأنظباط فى المواعيد ب يقدر يعتمد عليها الراكب اكبر من اي وسيلة مواصلات تانية.

وبعد اعقاب سنة 1952 تم تأميم شركة ترام مدينة الأسكندرية، وحلّوا المصريين محل الطلاينة والمالطيين، وتعاقب على الشركة 5 اجيال فى العربات من البلجيكي للمجري للدنماركي (الترام الأزرق المميز للأسكندرية) للياباني (الترام الأصفر)، وتمت تطوير بعض العربات وعمل (ترام كافيه) للنزهة فى 2013 وبعدين تم الغاءها بعد ما اثارت جدل على مواقع التواصل الأجتماعي.

مصدر 
محمد سيد كيلاني – ترام القاهرة دراسة تاريخية اجتماعية أدبية.
وكان "الترامواي" نقلة حضارية فى ربوع مصر - مدونة وقال الراوي

صورللترام 

اسكندريه
وسايل النقل
نقل
شركات